rejauldu/bengali-wikipedia huggingface dataset:
রেবেকা এলেন গ্রিয়ার (জন্ম ১৯৩৬) একজন আমেরিকান নকাল্পনিক রচনার লেখক এবং উইমেন'স ডে সাময়িকীর সম্পাদক ছিলেন।সূত্র   জীবনী  রেবেকা গ্রিয়ার ফ্লোরিডা বিশ্ববিদ্যালয় থেকে যোগাযোগ বিষয়ে অধ্যয়ন করেন। তিনি ফ্লোরিডা বিশ্ববিদ্যালয়ের সাংবাদিকতা ও যোগাযোগ কলেজ থেকে ১৯৫৭ সালে ব্যাচেলর অব সায়েন্স ডিগ্রি অর্জন করেন।গ্রিয়ার সম্পর্কে অতিরিক্ত তথ্য ১৯৯৮ সালে, তিনি ফ্লোরিডা বিশ্ববিদ্যালয়ের সাংবাদিকতা ও যোগাযোগ কলেজের একজন বিশিষ্ট প্রাক্তন ছাত্র হিসেবে স্বীকৃতি পান। ফ্লোরিডা বিশ্ববিদ্যালয় তাদের বিশেষ ও এলাকা অধ্যয়ন গ্রন্থাগারে তার পাণ্ডুলিপির একটি সংগ্রহ সংরক্ষণ করে।ফ্লোরিডা বিশ্ববিদ্যালয়ের গ্রন্থাগারে গ্রিয়ার সংগ্রহ  তার নকাল্পনিক রচনা হোয়াই ইজ নট আ নাইস গার্ল লাইক ইউ ম্যারিড? (১৯৬৯) ছিল একটি বেস্টসেলার এবং নারীবাদ বিষয়ক গুরুত্বপূর্ণ গ্রন্থ। তিনি নিউ স্কুল ফর সোশ্যাল রিসার্চে নকাল্পনিক লেখার পাঠদান করেন।"উইমেন ইন দ্য নিউজ," দ্য ভার্জিন আইল্যান্ডস ডেইলি নিউজ, ১২ মার্চ, ১৯৭৬। সূত্র: গুগল নিউজ। সংগৃহীত: ৮ ফেব্রুয়ারি, ২০১১।   প্রকাশিত বই    হোয়াই ইজ নট আ নাইস গার্ল লাইক ইউ ম্যারিড? (১৯৬৯)  হাউ টু লিভ রিচ হোয়েন ইউ'র নট (১৯৭৫)  নো রকিং চেয়ার ফর মিগ্রিয়ারের একটি বই সম্পর্কে (২০০৪)   আরও দেখুন    নারীবাদীদের তালিকা   বহিঃসংযোগ    বিশিষ্ট প্রাক্তন ছাত্রদের তালিকা  দ্য লেজার পত্রিকার নিবন্ধ   সূত্র   বিষয়শ্রেণী:ফ্লোরিডা বিশ্ববিদ্যালয়ের সাংবাদিকতা ও যোগাযোগ কলেজের প্রাক্তন ছাত্র বিষয়শ্রেণী:জীবিত ব্যক্তি বিষয়শ্রেণী:মার্কিন লেখিকা বিষয়শ্রেণী:ফ্লোরিডার লেখক বিষয়শ্রেণী:১৯৩৬-এ জন্ম বিষয়শ্রেণী:২০শ শতাব্দীর মার্কিন নারী সাংবাদিক বিষয়শ্রেণী:২০শ শতাব্দীর মার্কিন সাংবাদিক বিষয়শ্রেণী:২১শ শতাব্দীর মার্কিন নারী
থাম্ব|alt=ISM MOVEMENT|ISM MOVEMENT আন্তর্জাতিক সংহতি আন্দোলন ( ) বা আইএসএম হল একটি ফিলিস্তিন নেতৃত্বাধীন আন্দোলন, যা ইসরায়েলি-ফিলিস্তিনি সংঘাতে ফিলিস্তিনিদের স্বার্থ রক্ষা করার প্রতি দৃষ্টি নিবদ্ধ করে। আইএসএম শুধুমাত্র অহিংস প্রতিবাদ ও পদ্ধতি ব্যবহারের জন্য নিবেদিতপ্রাণ। সংগঠনটি পশ্চিম তীর ও গাজা উপত্যকায় ইসরায়েলি সামরিক বাহিনীর বিরুদ্ধে অহিংস প্রতিবাদে অংশগ্রহণের জন্য বিশ্বজুড়ে বেসামরিক নাগরিকদের প্রতি আহ্বান জানায়।  আইএসএম গাজা মুক্ত আন্দোলনে অংশগ্রহণ করে।    ইতিহাস   ২০০১ সালে গাসসান আন্দোনি নামে এক ফিলিস্তিনি কর্মী; তৃতীয় প্রজন্মের ইসরায়েলি কর্মী নেতা গোলান; ফিলিস্তিনি-আমেরিকান নাগরিক হুওয়াইদা আরাফ এবং ফিলিস্তিনি কর্মী জর্জ এন. রিশ্মায়ী দ্বারা এটি প্রতিষ্ঠিত হয়। অ্যাডাম শাপিরো নামে একজন মার্কিন নাগরিক প্রতিষ্ঠার পরপরই এই আন্দোলনে যোগ দেন এবং প্রায়শ তাকে প্রতিষ্ঠাতাদের একজন হিসেবে বিবেচনা করা হয়।   ওসামা কাশুকেও একজন সহ-প্রতিষ্ঠাতা হিসেবে বর্ণনা করা হয়েছে।   ২০০৪ থেকে ২০০৭ সাল পর্যন্ত এই আন্দোলনে অনুপ্রবেশকারী স্পেশাল ডেমোনস্ট্রেশন স্কোয়াডের সদস্য 'রব হ্যারিসন'-এর মাধ্যমে যুক্তরাজ্য দলটির উপর নজরদারি চালিয়ে আসছে    তথ্যসূত্র   বিষয়শ্রেণী:সংস্থা বিষয়শ্রেণী:আন্তর্জাতিক সংস্থা বিষয়শ্রেণী:২০০১-এ প্রতিষ্ঠিত
সেরি ওয়াওয়াসন সেতু ২০০১ সালে প্রতিষ্ঠিত মালয়েশিয়ার নতুন ফেডারেল অঞ্চল, প্রশাসনিক কেন্দ্র এবং পরিকল্পিত শহর পুত্রজায়ার অন্যতম প্রধান সেতু। অগ্র-আনত তোরণ সহ এই আধুনিক অপ্রতিসম ক্যাবল-স্টেড সেতুটি দেখতে অনেকটা পাল তোলা জাহাজের মতো, যা পরিবর্তনশীল রঙের আলো দিয়ে রাতে উত্তোলন করা হয়। এই সেতুটি ৯ নং সেতু নামেও পরিচিত, যা প্রাকৃতিক শীতলতা সরবরাহের জন্য তৈরিকৃত কৃত্রিম পুত্রজায়া হ্রদের উপর অবস্থিত, এবং প্রধান সরকারি ভবন যে অঞ্চলে অবস্থিত সেই কোর দ্বীপের এলাকা ২-এর সাথে এলাকা ৮ এবং ৯-এর আবাসিক অঞ্চলের সাথে সংযুক্ত করে। সেরি ওয়াওয়াসন সেতুটি ২০০৩ সালে খোলা হয়। সেতুটি মোটরচালিত যানবাহন এবং পথচারী চলাচলের জন্য উন্মুক্ত।   গঠন  সেরি ওয়াসান সেতুটি একটি অনুদৈর্ঘ্যে অপ্রতিসম ক্যাবল-স্টেড বক্স-গির্ডার সেতু যা একটি বিপরীত "Y" আকৃতির কংক্রিট/ইস্পাত তোরণ নিয়ে গঠিত যা ৯৬ মিটার (৩১৫ ফুট) উঁচু। প্রধান স্প্যান, ১৬৫ মিটার (৫৪১ ফুট) লম্বা, ৩০ জোড়া ফ্রন্ট স্টে ক্যাবল দ্বারা সমর্থিত, ৭৫° অগ্র-আনত তোরণ এবং সেতুর ডেকের বাইরের প্রান্তের সাথে সংযুক্ত করা, যা সেতুর পার্শ্ব উচ্চতা থেকে একটি ফ্যান আকৃতির নমুনার মধ্যে সাজানো হয়েছে। এই সামনের স্টেগুলোর ভারসাম্য বজায় রাখতে, ২১ জোড়া ক্যাবল ব্যাক স্টে এবং কাঠামোগত ইস্পাত টাই ব্যাক এর একটি সমন্বয় ব্যবহার করা হয়েছে। তোরণের (পরবর্তী-) সর্বোচ্চ বিন্দুতে সংযুক্ত করা ব্যাক স্টে তোরণটির কাছাকাছি বাঁকা ব্যাক স্টে সংযোগকারী বিন্দতে সংযুক্ত করা হয়েছে, পার্শ্ব উচ্চতা থেকে একটি ক্রিসক্রস-ওভার নমুনা তৈরি করা হয়েছে, যা সেতুটিতে নান্দনিকতা যোগ করে। তবে, ব্যাক স্টে টাই ব্যাক কাঠামোর সামগ্রিক জটিলতা নান্দনিকভাবে বিভ্রান্তিকর হতে পারে। আনত করা কংক্রিটের তোরণ এবং ব্যাক স্টে ক্যাবল এলাকা ৮ এর সড়ক থেকে বোর পাইলড ফাউন্ডেশনের সাথে সংযুক্ত করা।  সেতুটি একটি ১৮.৬ মিটার প্রস্থবিশিষ্ট দ্বৈত তিন লেন ক্যারেজওয়ে, ৩ x ৩.৫ মিটার প্রস্থ লেন, ০.৫ মিটার শক্ত কাঁধ এবং ০.৫ মিটার প্রান্তিক ফালা নিয়ে গঠিত। সেতুটির মধ্যবর্তী অংশ ৪ মিটার প্রশস্ত এবং ওয়াকওয়ে কাম সাইকেল ট্র্যাকের প্রস্থ ৫.১ মিটার, যার ফলে ব্রিজটির কেন্দ্রের মোট প্রস্থ ৩৭.২ মিটার (১২২ ফুট) হয়।   নির্মাণ  পিজেএসআই আন্তর্জাতিক কোম্পানি সেরি ওয়াওয়াসন সেতুটির ডিজাইন সম্পন্ন করেছিল। সেতুর নির্মাণ ২০০৩ সালে সম্পন্ন হয় এবং যান চলাচল এবং পথচারী চলাচলের জন্য উন্মুক্ত করা হয়।   ছবিশালা    তথ্যসূত্র   বিষয়শ্রেণী:পুত্রজায়ার সেতু বিষয়শ্রেণী:২০০৩-এ সম্পন্ন সেতু
নিশানে ইফতেখার () ছিল উসমানীয় সাম্রাজ্যের দ্বিতীয় সর্বোচ্চ মর্যাদার বীরত্বের পুরস্কার। এটি ১৮৩১ সালের ১৯শে আগস্ট সুলতান দ্বিতীয় মাহমুদ দ্বারা প্রতিষ্ঠিত হয়েছিল। এটি ইংরেজিতে অর্ডার অব গ্লোরি () নামে প্রসিদ্ধ।  ১৮৫১ সালে অর্ডার নিশানে মাজেদি প্রতিষ্ঠার পর নিশানে ইফতেখারকে বাতিল করা হয়নি, বরং দ্বিতীয় আবদুল হামিদের শাসনামলেও পুরস্কৃত করা অব্যাহত ছিল।  ১৮৩৫ সালে উসমানীয় খিলাফতের অধীনে থাকা তিউনিসিয়ায় সেখানকার বে মুস্তাফা ইবনে মাহমুদ তিউনিসিয়ার জন্য নিশানে ইফতেখার প্রতিষ্ঠা করেন। সেখানে এটি ১৯৫৭ সাল পর্যন্ত পদকটি দেয়া হচ্ছিল।   প্রাপক     গ্র্যান্ড কর্ডনস  অ্যান্ড্রু কানিংহাম, হাইন্ডহোপের ১ম ভিসকাউন্ট কানিংহাম  চার্লস-মারি-এসপ্রিট এসপিনাসে  বাভারিয়ার প্রিন্স জর্জ  শাহ জাহান বেগম  মেরি-পিয়েরে কোনিগ  জগৎজিৎ সিং  ওয়াল্টার বেডেল স্মিথ  জান সাইরোভি  আর্থার টেডার, ১ম ব্যারন টেডার  গ্র্যান্ড অফিসার  পিয়েরে ক্লোস্টারম্যান  হেনরি রোমানস-পেটিট  ওয়াশিংটন ক্যারল টেভিস  কমান্ডাররা  বিব দোদ পাশা  পিয়েরে বিলোট  বাভারিয়ার প্রিন্স লিওপোল্ড  স্যামুয়েল মোর্স  কাজিমিরজ পোরবস্কি  বার্নার্ড সেন্ট-হিলিয়ার  নাইটস  প্রুশিয়ার প্রিন্স অ্যাডালবার্ট  অ্যালোইস লেক্সা ভন অ্যাহরেনথাল  কনস্টান্টিন ক্যান্টাকুজিনো  প্রুশিয়ার প্রিন্স আইটেল ফ্রেডরিখ  উইলহেম দ্বিতীয়, জার্মান সম্রাট  অজানা ক্লাস  লাজার আর্সেনিজেভিচ বাতালাকা  উইলি কোপেনস  ইসমাঈল পাশা  ইলিজা গারাসানিন  পেটার জোকিচ  আলেকজান্ডার কারাডোরডেভিচ  স্টিভান নিকানিন  মাটিজা নেনাডোভিচ  জোভান ওব্রেনোভিচ  মিহাইলো ওব্রেনোভিচ  দিমিত্রি রালেট  ফ্রিটস থাওলো   তথ্যসূত্র   বিষয়শ্রেণী:উসমানীয় সাম্রাজ্যের সামরিক পুরস্কার ও সম্মাননা বিষয়শ্রেণী:১৮৩১-এ প্রবর্তিত পুরস্কার বিষয়শ্রেণী:১৮৩১-এ উসমানীয় সাম্রাজ্যে প্রতিষ্ঠিত
জিয়ারত পাকিস্তানের বেলুচিস্তান প্রদেশের উত্তরে অবস্থিত একটি জেলা। জিয়ারত শহরটি (প্রায় ২৪০০ মিটার উচ্চতায় অবস্থিত) জেলার প্রধান সদর দফতর  হিসেবে পরিচালিত হয়। এছাড়াও এটি প্রধান তহসিল হিসেবে কাজ করে থাকে। খলিফাত পাহাড় জিয়ারত জেলার ১১,৪০০ ফুট (৩,৫০০ মিটার) উচ্চতা নিয়ে সর্বোচ্চ শিখরে অবস্থান করছে।  প্রশাসন জিয়ারত জেলা ১৯৮৬ সালের  জুলাইয়ে প্রতিষ্ঠিত হয়েছিল, তবে পূর্বে এটি সিবি জেলার অন্যতম একটি অংশ হিসেবে পরিচালিত হত।  জনসংখ্যার উপাত্ত ১৯৯৮ সালে আদমশুমারীর আনুমানিক হিসাব অনুযায়ী, জিয়ারত জেলার জনসংখ্যা ছিল প্রায় ৩৩,৩০০ জন এর মত, যেখানে ২০০৫ সালের আনুমানিক হিসাব অনুযায়ী জনসংখ্যা ছিল প্রায় ১০০,০০ জন এর মত। প্রায় ৯৯% এর মত মুসলমান সম্প্রদায়ের মানুষের বসবাস। জেলাটির প্রথম প্রধান ভাষা বা মাতৃভাষা হিসেবে পশতু ভাষা ব্যবহার করে, প্রায় ৯৯.৫% মানুষ কথা বলে থাকে।  তথ্যসূত্র  গ্রন্থপঞ্জি  বহিঃসংযোগ   Ziarat District  at www.balochistan.gov.pk   Ziarat District  at www.balochistanpolice.gov.pk   Ziarat District Development Profile 2011   বিষয়শ্রেণী:বেলুচিস্তান, পাকিস্তানের জেলা বিষয়শ্রেণী:জিয়ারত জেলা বিষয়শ্রেণী:পাকিস্তানের জেলা
কৈয়ারবিল বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।   আয়তন  কৈয়ারবিল ইউনিয়নের আয়তন ১৫৮৫ একর (৬.৪১ বর্গ কিলোমিটার)। এটি কুতুবদিয়া উপজেলার সবচেয়ে ছোট ইউনিয়ন।   জনসংখ্যা  ২০১১ সালের পরিসংখ্যান অনুযায়ী কৈয়ারবিল ইউনিয়নের লোকসংখ্যা ১১,৪০৫ জন। এর মধ্যে পুরুষ ৫,৮০২ জন এবং মহিলা ৫,৬০৩ জন।   অবস্থান ও সীমানা  কুতুবদিয়া উপজেলার মধ্যাংশে কৈয়ারবিল ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৩ কিলোমিটার। এ ইউনিয়নের উত্তরে দক্ষিণ ধুরুং ইউনিয়ন ও লেমশীখালী ইউনিয়ন, পূর্বে লেমশীখালী ইউনিয়ন, দক্ষিণে বড়ঘোপ ইউনিয়ন এবং পশ্চিমে বঙ্গোপসাগর অবস্থিত।   প্রশাসনিক কাঠামো  কৈয়ারবিল ইউনিয়ন কুতুবদিয়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডউত্তর কৈয়ারবিল২নং ওয়ার্ডবিন্দা পাড়া৩নং ওয়ার্ডমৌলভী পাড়া৪নং ওয়ার্ডহাজী মফজল মিয়া পাড়া৫নং ওয়ার্ডরোড পাড়া৬নং ওয়ার্ডকৈলাইস্যাঘোনা৭নং ওয়ার্ডপরাণ সিকদার পাড়া৮নং ওয়ার্ডঘিলাছড়ি৯নং ওয়ার্ডনজর আলী মাতবর পাড়া   শিক্ষা ব্যবস্থা  কৈয়ারবিল ইউনিয়নের সাক্ষরতার হার ২৫.৬৯%। এ ইউনিয়নে ১টি মাধ্যমিক বিদ্যালয়, ২টি দাখিল মাদ্রাসা ও ৮টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  কৈয়ারবিল আইডিয়াল হাই স্কুল  মাদ্রাসা  ইমাম আবু হানিফা একাডেমী দাখিল মাদ্রাসা  কুতুবদিয়া জামেয়া নূরানিয়া বালিকা দাখিল মাদ্রাসা  প্রাথমিক বিদ্যালয়  উত্তর কৈয়ারবিল সরকারি প্রাথমিক বিদ্যালয়  কে এস রেড ক্রিসেন্ট সরকারি প্রাথমিক বিদ্যালয়  কৈলাইস্যাঘোনা সরকারি প্রাথমিক বিদ্যালয়  কৈয়ারবিল জি এম সরকারি প্রাথমিক বিদ্যালয়  কৈয়ারবিল সরকারি প্রাথমিক বিদ্যালয়  ঘিলাছড়ি সরকারি প্রাথমিক বিদ্যালয়  নজর আলী মাতবর সরকারি প্রাথমিক বিদ্যালয়  মলমচর এম এম সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41203&union=04   যোগাযোগ ব্যবস্থা  কৈয়ারবিল ইউনিয়নে যোগাযোগের প্রধান সড়ক হল কুতুবদিয়া-ধুরুং সড়ক। প্রধান যোগাযোগ মাধ্যম ট্যাক্সি বা রিক্সা।   খাল ও নদী  কৈয়ারবিল ইউনিয়নের উত্তর এবং পূর্ব দিকের কিছু অংশে পিলেট কাটা কাল ও পশ্চিম দিকে রয়েছে বঙ্গোপসাগর।   দর্শনীয় স্থান   সমুদ্র সৈকত   জনপ্রতিনিধি   বর্তমান চেয়ারম্যান: আজমগীর মাতবর    আরও দেখুন   কুতুবদিয়া উপজেলা  কুতুবদিয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কুতুবদিয়া উপজেলার ইউনিয়ন
স্বামী বীরেশ্বরানন্দ (৩১ অক্টোবর ১৮৯২ - ১৩ মার্চ ১৯৮৫) ছিলেন রামকৃষ্ণ মঠ ও রামকৃষ্ণ মিশনের দশম সভাপতি (১৯৬৬ -১৯৮৫)।   পিতৃদত্ত নাম ছিল পান্ডুরং প্রভু। পরে তিনি প্রভু মহারাজ নামে পরিচিত হন। ব্রিটিশ আমলের দক্ষিণ ভারতের  ম্যাঙ্গালোরের কাছে গুরুপুরায় ১৮৯২ খ্রিস্টাব্দের ৩১ অক্টোবর জন্মগ্রহণ করেন। অল্প বয়সে পিতার মৃত্যুর পর, তিনি মায়ের সঙ্গে ম্যাঙ্গালোরে তার মামার বাড়িতে চলে আসেন।  পাঁচ বছর বয়সে তাকে স্বামী বিবেকানন্দ আশীর্বাদ করেছিলেন।  পান্ডুরং প্রভু মাদ্রাজের (বর্তমানে চেন্নাইয়ের)   প্রেসিডেন্সি কলেজে আইন নিয়ে পড়াশোনা করেন এবং আইনের স্নাতক হন। সেসময়ে তিনি স্বামী বিবেকানন্দের সম্পূর্ণ রচনা পড়েছিলেন এবং  রামকৃষ্ণের ভাবধারায় ও বিবেকানন্দের আদর্শে অনুপ্রাণিত হয়ে ১৯১৬ খ্রিস্টাব্দে  প্রথমার্ধে মাদ্রাজের শ্রীরামকৃষ্ণ সংঘে যোগ দেন। ১৯১৬ খ্রিস্টাব্দের জুন মাসে জয়রামবাটিতে সারদা মায়ের কাছে দীক্ষা নেন এবং ১৯২০ খ্রিস্টাব্দের ১২ জানুয়ারি স্বামী ব্রহ্মানন্দের কাছে  সন্ন্যাস গ্রহণ করেন। সন্ন্যাস নেওয়ার পর তিনি স্বামী বীরেশ্বরানন্দ নামে পরিচিত হন এবং বারাণসী যান। ১৯২১ খ্রিস্টাব্দে উত্তরাখণ্ডের মায়াবতীতে অদ্বৈত আশ্রমে সন্ন্যাস কর্মী হিসাবে কাজ করেন এবং পরে কলকাতা অফিসের ব্যবস্থাপক হন এবং ১৯২৭ খ্রিস্টাব্দে সংস্থার প্রধান হন।১৯২৯ খ্রিস্টাব্দে তিনি রামকৃষ্ণ মঠের ট্রাস্টির এবং রামকৃষ্ণ মিশনের গভর্নিং বডির সদস্য হন। ১৯৩৮ খ্রিস্টাব্দের ৭ এপ্রিল তিনি রামকৃষ্ণ মঠ ও মিশনের অন্যতম যুগ্ম সচিবের দায়িত্ব পান। সে দায়িত্ব পালনে তিনি বারাণসী,  উড়িষ্যার, মাদ্রাজ প্রেসিডেন্সির,  শ্রীলঙ্কার বিভিন্ন স্থানে ভ্রমণ করে আশ্রমের কাজ সংগঠিত করতে থাকেন। অবশেষে ১৯৪২ খ্রিস্টাব্দে বেলুড় মঠে ফিরে আসেন এবং সেসময় হতে ১৯৪৭ খ্রিস্টাব্দ পর্যন্ত ভারতীয় উপমহাদেশ এবং এশিয়া যখন এক সংকটময় সময়ের মধ্য দিয়ে যাচ্ছিল, তখন তিনি সফলভাবে বেশ কয়েকটি ত্রাণকার্য, (বিশেষকরে বাংলাজুড়ে দুর্ভিক্ষের সময়) পরিচালনা করেন। স্বাস্থ্যের কারণে, স্বামী মাধবানন্দ যখন সাধারণ সম্পাদকের কার্য হতে কিছুদিন (১৯৪৯ খ্রিস্টাব্দ হতে ১৯৫১ খ্রিস্টাব্দ) অব্যাহতি নেন, তখন  বীরেশ্বরানন্দ সে দায়িত্ব পালন করেন। ১৯৬১ খ্রিস্টাব্দের মে মাসে মঠ ও মিশনের সাধারণ সম্পাদক হন। অবশেষে ১৯৬৫ খ্রিস্টাব্দে স্বামী মাধবানন্দের মৃত্যুর পর, ১৯৬৬ খ্রিস্টাব্দের ২২ ফেব্রুয়ারি অধ্যক্ষের পদে আসীন হন। স্বামী ব্রহ্মানন্দেরপর তিনিই দীর্ঘ উনিশ বৎসর সংঘাধ্যক্ষ ছিলেন। শ্রীরামকৃষ্ণের ভাবধারায়, অধ্যক্ষ হিসাবে স্বামী বীরেশ্বরানন্দ ভারতজুড়ে রামকৃষ্ণ-বিবেকানন্দ আন্দোলনের বার্তা ছড়িয়ে দিতে যথাসাধ্য চেষ্টা করেছেন।মেয়াদকালে তিনি গ্রামীণ উন্নয়নে, 'পল্লীমঙ্গল' এবং স্ব-কর্মসংস্থানে যুবকদের প্রশিক্ষণে, সমাজের নিম্নবর্গের মানুষের সামগ্রিক উন্নতির জন্য,'জনশিক্ষা' সহ অনেক জনহিতকর কর্মকাণ্ডের প্রবর্তন করেছিলেন। এর ফলে, মিশনের পরিষেবার পরিধি যেমন প্রসারিত হয়েছিল, তেমনই নতুন ক্ষেত্রে উদ্যোগীদের উৎসাহিত করেছিল।  যদিও স্বামী বীরেশ্বরানন্দ মঠ ও মিশনের অনেক সময় প্রশাসনিক কাজে ব্যস্ত থাকতেন, তবুও অল্প সময় পেলেই নিজের পড়াশোনায় ব্যয় করতেন। ইংরেজিতে অনেক সংস্কৃত ধর্মগ্রন্থ অনুবাদ করেছেন। যেমন - ভগবদ্গীতায়  শ্রীধর আচার্যের টীকাটিপ্পনি, আদি শঙ্কর ও  রামানুজের  ব্রহ্মসূত্রের উপর ভাষ্যাদি।    ১৯৮৫ খ্রিস্টাব্দের ১৩ মার্চ স্বামী বীরেশ্বরানন্দ ৯২ বৎসর বয়সে বেলুড় মঠে পরলোক গমন করেন।  তথ্যসূত্র  বিষয়শ্রেণী:১৮৯২-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:২০শ শতাব্দীর হিন্দু ধর্মগুরু বিষয়শ্রেণী:রামকৃষ্ণ মিশনের সন্ন্যাসী বিষয়শ্রেণী:ভারতীয় হিন্দু সন্ন্যাসী
২০১৬ দক্ষিণ এশীয় গেমসে ভুটান ৮৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে ভুটান ১ রৌপ্য সহ মোট ১৬ টি পদক অর্জন করে।   পদক তালিকা   ভুটান ১ রৌপ্য ও ১৫ টি ব্রোঞ্চ পদকসহ মোট ১৬ টি পদক অর্জন করে। Rank25px আর্চারি  0  0  0  0  025px অ্যাথলেটিকস  0  0  0  0  025px ব্যাডমিন্টন  0  0  0  0  025px বাস্কেটবল  0  0  0  0  025px মুষ্টিযুদ্ধ  0  0  0  0  025px সাইক্লিং  0  0  0  0  025px ফিল্ড হকি  0  0  0  0  025px ফুটবল  0  0  0  0  025px হ্যান্ডবল  0  0  0  0  025px জুডু  0  0  0  0  025px কাবাডি  0  0  0  0  025px খো খো  0  0  0  0  025px শ্যুাটিং  0  0  0  0  025px সাঁতার  0  0  0  0  025px স্কোয়াশ  0  0  0  0  025px টেবিল টেনিস  0  0  0  0  025px তাইকোন্দো  0  0  0  0  025px টেনিস  0  0  0  0  025px ট্রায়াথলন  0  0  0  0  025px ভলিবল  0  0  0  0  025px কুস্তি  0  0  0  0  025px উশু  0  0  0  0  0সর্বমোট  ০  ১  ১৫  ১৬  ৮   তথ্যসূত্র   বিষয়শ্রেণী:২০১৬ দক্ষিণ এশীয় গেমস বিষয়শ্রেণী:দক্ষিণ এশীয় গেমসে ভুটান
ব্রুনো লেওপল্ডো ফ্রান্সিসকো সামারটিনো (অক্টোবর ৬,১৯৩৫ – এপ্রিল ১৮,২০১৮) একজন আমেরিকান পেশাদার কুস্তিগির ছিলেন, যিনি ওয়ার্ল্ড রেসলিং ফেডারেশন (ডাব্লিউডাব্লিউএফ,বর্তমানে ডাব্লিউডাব্লিউই) এ কুস্তি লড়ার জন্য বিখ্যাত ছিলেন। তিনি দুইবারে ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ১১ বছরেরও বেশি ধরে ছিলেন, (৪,০৪০ দিন), তিনি প্রথমবারে এটি ধরে রেখেছিলেন ২,৮০৩ দিন।  পরবর্তিতে "দ্যা ইতালিয়ান স্ট্রংম্যান" এবং "দ্যা স্ট্রংগেস্ট ম্যান ইন দ্যা ওয়ার্ল্ড" খেতাব জিতেছেন। ক্যারিয়ারের শেষের দিকে তাকে "জীবন্ত কিংবদন্তি" বলা হতো। তাকে ২০১৩ সালে ডব্লিউডব্লিউই হল অফ ফেম এ জায়গা দেওয়া হয়। প্রাথমিক জীবন ব্রুনো লেওপল্ডো ফ্রান্সিসকো সামারটিনো ইতালিতে অক্টোবর ৬,১৯৩৫ সালে জন্মগ্রহণ করেন। তিনি তার সাত ভাইবোনের মধ্যে সবথেকে ছোট।যখন তার বয়স চার তার বাবা তাদেরকে নিয়ে পেনসেলভেনিয়া চলে আসেন। ১৯৫০ সালে, Pro wrestling legend Bruno Sammartino dies at 82, Los Angeles Times, April 18, 2018  যখন সামারটিনো আমেরিকায় চলে আসেন, ব্রুনো কয়েক বছর ইংরেজি বলতেন না। তিনি তার নিজেকে উপরে তুলতে ওয়েটলিফটিং এবং রেসলিং শুরু করেন। যার দরুন তিনি ১৯৫৬ সালের অলিম্পিকে ওয়েটলিফটিং দলে সুযোগ পান।  ১৯৫৯ সালে সামারটিনো ৫৬৫ পাউন্ড ওজন তুলে বিশ্বরেকর্ড গড়েন, তিনি তার খারাপ কনুই এবং কব্জি নিয়ে এই রেকর্ডটি গড়েন।  তথ্যসূত্র   বহিঃসংযোগ          বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:১৯৩৫-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:ডাব্লিউডাব্লিউই হল অব ফেমে প্রবেশকারী বিষয়শ্রেণী:একাধিক অঙ্গ ব্যর্থতায় মৃত্যু বিষয়শ্রেণী:পেশাদার কুস্তি ঘোষক বিষয়শ্রেণী:পেশাদার কুস্তির প্রশিক্ষক বিষয়শ্রেণী:২০শ শতাব্দীর পেশাদার কুস্তিগির বিষয়শ্রেণী:ডাব্লিউডাব্লিউএফ ইন্টারন্যাশনাল ট্যাগ টিম চ্যাম্পিয়ন বিষয়শ্রেণী:ডাব্লিউডাব্লিউডাব্লিউএফ ইউনাইটেড স্টেটস ট্যাগ টিম চ্যাম্পিয়ন
ঊষা কেহর লুথরা (জন্ম ১৯৩২) একজন ভারতীয় রোগবিজ্ঞানী এবং কোষবিজ্ঞানী। তিনি ১৯৯২ সালের পদ্মশ্রী পুরস্কার জিতেছিলেন।   জীবন  তিনি লেডি হার্ডিঞ্জ মেডিকেল কলেজ, দিল্লি বিশ্ববিদ্যালয় এবং ডক্টর ভীমরাও আম্বেদকর বিশ্ববিদ্যালয়, আগ্রা থেকে স্নাতক হন। তিনি ইন্ডিয়ান ন্যাশনাল সায়েন্স একাডেমী এবং ন্যাশনাল একাডেমি অফ মেডিক্যাল সায়েন্সের একজন ফেলো।   তথ্যসূত্র    বহিঃসংযোগ    http://www.biomedexperts.com/Profile.bme/856386/Usha_K_Luthra  http://academic.research.microsoft.com/Author/18788100/usha-k-luthra   বিষয়শ্রেণী:১৯৩২-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লির চিকিৎসক বিষয়শ্রেণী:দিল্লির নারী বিজ্ঞানী বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:ভারতীয় নারী চিকিৎসাবৈজ্ঞানিক গবেষক বিষয়শ্রেণী:ন্যাশনাল একাডেমি অফ মেডিক্যাল সায়েন্সের সভ্য বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:ভারতীয় জাতীয় বিজ্ঞান একাডেমীর সভ্য বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:২০শ শতাব্দীর ভারতীয় নারী চিকিৎসক বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় রোগবিজ্ঞানী
পোন্ডা () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পোন্ডা শহরের জনসংখ্যা হল ১৭,৬৮৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে পোন্ডা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
কানাডা জাতীয় মহিলা ক্রিকেট দল হচ্ছে মহিলা আন্তর্জাতিক ক্রিকেট দুনিয়ায় কানাডার প্রতিনিধিত্বকারী একটি ক্রিকেট দল। ক্রিকেট কানাডার তত্ত্বাবধানে দলটি আন্তর্জাতিক ক্রিকেটে অভিষেক করে ২০০৬ সালে বারমুডা দলের বিপক্ষে একদিনের খেলার ৩ ম্যাচের একটি সিরিজ দিয়ে। এই সিরিজ দিয়েই সিদ্ধান্ত নেয়া হয় যে দলটি ২০০৭ এ আয়ারল্যান্ডে অনুষ্ঠিত মহিলা ক্রিকেট বিশ্বকাপ বাছাইপর্বে আমেরিকার প্রতিনিধিত্ব করতে পারবে। কানাডার শুরুটি ছিল বেশ ভাল, প্রথম খেলায় ৫ উইকেটে জয় পায়, কিন্তু ২য় খেলায় বারমুডা ফিরে আসে এবং ২৪ রানে জয় পায়।   তথ্যসূত্র   Cricke বিষয়শ্রেণী:জাতীয় নারী ক্রিকেট দল
জগদল রাজবাড়ি বাংলাদেশ এর ঠাকুরগাঁও জেলার রানীশংকৈল উপজেলার জগদল নামক স্থানে অবস্থিত এক ঐতিহাসিক জমিদার বাড়ি।  ইতিহাস প্রায় ১৯০০ শতকের মাঝামাঝি সময়ে জমিদার বীরেন্দ্র কুমার এই জমিদার বাড়িটি প্রতিষ্ঠা করেন।  অবকাঠামো  বর্তমান অবস্থা জমিদার বাড়ির সকল স্থাপনা এখন প্রায় ধ্বংসের মুখে। নদীর তীরে জমিদার বংশের একটি মন্দির ছিল। যা আজ একদম বিলীন হয়ে গেছে।  তথ্যসূত্র  বিষয়শ্রেণী:ঠাকুরগাঁও জেলার দর্শনীয় স্থান বিষয়শ্রেণী:ঠাকুরগাঁও জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
সিকিম ন্যাশনাল পার্টি ১৯৫০ সালে গঠিত সিকিম রাজ্যের একটি রাজনৈতিক দল। সিকিম ন্যাশনাল পার্টি রাজতন্ত্রের পক্ষে ছিল এবং সিকিমের স্বাধীনতার পক্ষে ছিল। দলটি ভারতপন্থী দল সিকিম রাজ্য কংগ্রেস এবং রাজ্য প্রজা সম্মেলনের ক্রমবর্ধমান প্রভাব মোকাবেলা করার জন্য প্রতিষ্ঠিত হয়েছিল, যা ১৯৪৭ সালে ভারতের স্বাধীনতার পরে গঠিত হয়েছিল।  ১৯৭৫ সালে রাজতন্ত্রের পতনের আগে সিকিম স্টেট কাউন্সিলের জন্য শেষ নির্বাচনে, ন্যাশনাল পার্টি শুধুমাত্র কাবি-টিংদা (একমাত্র আসন যা দর্জির ঐক্যবদ্ধ কংগ্রেস পার্টি জিতেনি) আসনে জয়লাভ করেছিল।   নির্বাচনী ইতিহাস   নির্বাচনআসন জিতেছেআসন +/-সূত্র১৯৫৩১৯৫৮ -১৯৬৭১১৯৭০৩১৯৭৩১১৯৭৪৮   তথ্যসূত্র   বিষয়শ্রেণী:সিকিমের বিলুপ্ত রাজনৈতিক দল বিষয়শ্রেণী:সিকিম রাজ্য বিষয়শ্রেণী:১৯৫০-এ প্রতিষ্ঠিত রাজনৈতিক দল বিষয়শ্রেণী:১৯৭৭-এ বিলুপ্ত রাজনৈতিক দল
পাপিয়া সারোয়ার (২১ নভেম্বর ১৯৫২ - ১২ ডিসেম্বর ২০২৪) ছিলেন একজন প্রখ্যাত বাংলাদেশী সঙ্গীতশিল্পী এবং রবীন্দ্রসঙ্গীতের বিশিষ্ট পরিবেশক। সঙ্গীতে তাঁর অসামান্য দক্ষতা ও নিখুঁত পরিবেশনার জন্য তিনি সঙ্গীতপ্রেমীদের কাছে অত্যন্ত জনপ্রিয় ছিলেন। ২০১৩ সালে তিনি বাংলা একাডেমি থেকে রবীন্দ্র পুরস্কার লাভ করেন এবং ২০১৫ সালে বাংলা একাডেমি ফেলোশিপে ভূষিত হন। সংগীতে অসামান্য অবদানের স্বীকৃতিস্বরূপ তিনি ২০২১ সালে বাংলাদেশের দ্বিতীয় সর্বোচ্চ বেসামরিক সম্মাননা একুশে পদক অর্জন করেন। তাঁর অনন্য কণ্ঠ ও পরিবেশনার মাধ্যমে তিনি বাংলা সংস্কৃতিকে সমৃদ্ধ করেছেন।   প্রাথমিক জীবন এবং শিক্ষা  পাপিয়া ১৯৫২ সালে ২১শে নভেম্বর বরিশালে জন্মগ্রহণ করেন। তিনি ১৯৬৬ সালে ছায়ানটে ওয়াহিদুল হক, সনজীদা খাতুন এবং জাহেদুর রহিমের কাছে এবং পরবর্তিতে বুলবুল ললিতকলা একাডেমিতে সঙ্গীত দীক্ষা গ্রহণ করেন। তিনি ঢাকা বিশ্ববিদ্যালয়ের প্রাণিবিজ্ঞান বিভাগের ছাত্রী ছিলেন। ১৯৭৩ সালে শান্তিনিকেতনে বিশ্বভারতী বিশ্ববিদ্যালয়ে রবীন্দ্রসঙ্গীত অধ্যয়ন করার জন্য ভারত সরকারের থেকে বৃত্তি লাভ করেন। বিশ্বভারতী বিশ্ববিদ্যালয়ে তিনি শান্তিদেব ঘোষ, কণিকা বন্দ্যোপাধ্যায় ও নীলিমা সেন এর অধীনে রবীন্দ্র সঙ্গীত এবং ধ্রুবতারা যোশীর অধীনে শাস্ত্রীয় সঙ্গীতে তালিম নিয়েছেন।   কর্মজীবন  তিনি ১৯৯৬ সালে "গীতসুধা" নামে একটি গানের দল প্রতিষ্ঠা করেছিলেন। 'নাই টেলিফোন নাইরে পিয়ন নাইরে টেলিগ্রাম' গানটি তাকে শ্রোতাদের কাছে আরও বেশি পরিচিত করেছিল।   কর্ম   অ্যালবাম  পূর্ণ চাঁদের মায়ায় (২০১৩)  চোখের দেখা প্রাণের কথা (২০১৪)   ব্যক্তিগত জীবন  ১৯৭৮ সালে সারোয়ার আলমের সঙ্গে বিবাহবন্ধনে আবদ্ধ হন। তার দুই মেয়ে, জারা কলেজ অফ নিউ জার্সিতে জীববিজ্ঞানের সহকারী অধ্যাপক এবং জিশা কানাডীয় অর্থ মন্ত্রণালয়ের একজন নির্বাহী।  ২০২৪ সালের ১২ ডিসেম্বর ৭২ বছর বয়সে ঢাকার একটি বেসরকারি হাসপাতালে শেষ নিঃশ্বাস ত্যাগ করেন। শেষ কয়েক বছর ধরে ক্যানসারে ভুগছিলেন।   পুরস্কার    রবীন্দ্র পুরস্কার  একুশে পদক (২০২১)   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:২০২৪-এ মৃত্যু বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বরিশালের ব্যক্তি বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিশ্বভারতী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:একুশে পদক বিজয়ী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:২০২১-এ একুশে পদক বিজয়ী বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী
থাম্ব|দ্বি-ভাষিক অভিধান।দ্বিতীয় ভাষা () বলতে মাতৃভাষা তথা প্রথম ভাষা অর্জনের পর কোন ব্যক্তির শেখা আরেকটি ভাষাকে বোঝায়।  অনেক সময় মানুষের শেখা প্রথম ভাষাটি তার প্রধান ভাষা থাকে না। বিশেষ করে কোন শিশু যদি অভিবাসনের অন্য একটি ভাষিক পরিবেশে স্থানান্তরিত হয়, সে তার মাতৃভাষা বা প্রথম ভাষা প্রায় ভুলে যেতে পারে।  Hyltenstam (1992) দাবী করেছেন যে ৬-৭ বছর বয়স হয়ে যাবার পরে মানুষ সাধারণত কোন দ্বিতীয় ভাষায় মাতৃভাষীর সমান দক্ষতা অর্জন করতে পারে না। Hyltenstam, K. (1992). Non-native Features of Near-native Speakers: On the Ultimate Attainment of Childhood L2 Learners. In R.J. Harris (Ed.), Cognitive Processing in Bilinguals (pp. 351-367). Amsterdam: North-Holland.   তথ্যসূত্র   বিষয়শ্রেণী:ভাষা অর্জন বিষয়শ্রেণী:ভাষা
Legend:  g = Google search  wp = Wikipedia search  gwp = Google search of Wikipedia   en = Encarta search  co = Columbia Encyclopedia search  eb = Encyclopedia Britannica search  gct = Google search of the Encyclopediaof Computer Terms  sw = Eric Weinstein'sWorld of Science search Hotlist index (edit) A A2 A3 A4   B B2 B3  C C2 C3 C4 C5 D D2 D3  E E2 E3 F F2   G G2  H H2 H3    I I2  J J2  K K2  L L2 L3 M M2 M3 M4  N N2   O  P P2 P3 P4  R R2  S S2 S3 S4 S5  T T2 T3   V  W W2  Suggestions for non-inclusion  When working on this list, please NEVER simply remove a red link because "we have the article elsewhere". Always create the appropriate redirect as this helps our readers and, as a bonus, creates an audit trail for this project.